ทานยาคุมแบบแผง 28 เม็ด ปกติปจด.จะมา 3-4 วัน แต่เดือนนี้มาแค่ 1 วันแล้วก็หายไปเลยคะ จำไม่ได้ว่ากินเม็ดแป้งถึงวันที่เท่าไหร่ เพราะคิดว่าหมดแผงนี้จะหยุดกิน เลยไม่ได้กินเม็ดแป้งต่อ เป็นปจด.วันอาทิตย์วันเดียว วันจันทร์ปจด.ก็หายคะ ก็เลยซื้อยาคุมแผงใหม่มากินต่อ อยากทราบว่าทำไมปจด.มาแค่วันเดียว ทานยาคุมมาประมาณ 2 ปี ปจด.มาปกติตลอดคะ จะมีโอกาสท้องไหม แต่ช่วงเดือนที่ผ่านมา เครียด แล้วก็นอนดึกด้วยคะ เกี่ยวกันไหมคะ สาเหตุทำให้ปจด.มาน้อย
สวัสดีค่ะ การใช้ยาคุมแบบแผง 28 เม็ดนั้นเป็นการคุมกำเนิดที่มีประสิทธิภาพสูง หากกินติดต่อกันทุกวันจนยาหมด โอกาสตั้งครรภ์มีได้น้อยมากๆ ประมาณแค่1% โดยควรเริ่มใช้ยาภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง เมื่อกินหมดแผง ให้กินยาแผงใหม่ต่อโดยทันทีการใช้ยาคุมมาต่อเนื่อง อาจจะทำให้มีภาวะผนังมดลูกบาง ทำให้ประจำเดือนมาน้อยได้เช่นกัน หากไม่สบายใจ ไม่แน่ใจว่ามีการตั้งครรภ์หรือไม่ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากประจำเดือนขาดหายไปแล้ว น่าจะตรวจให้ผลบวกได้ แต่จากที่กล่าวไปว่าโอกาสมีน้อยมากๆค่ะ